CELEX: 62020CN0202
Language: fi
Date: 2020-05-12 00:00:00
Title: Asia C-202/20 P: Valitus, jonka Claudio Necci on tehnyt 12.5.2020 unionin yleisen tuomioistuimen (neljäs jaosto) asiassa T-129/19, Necci v. komissio, 25.3.2020 antamasta määräyksestä

14.9.2020   
            
            
               FI
            
            
               Euroopan unionin virallinen lehti
            
            
               C 304/5
            
         
      Valitus, jonka Claudio Necci on tehnyt 12.5.2020 unionin yleisen tuomioistuimen (neljäs jaosto) asiassa T-129/19, Necci v. komissio, 25.3.2020 antamasta määräyksestä
      (Asia C-202/20 P)
      (2020/C 304/07)
      Oikeudenkäyntikieli: ranska
      
         Asianosaiset
      
      
         Valittaja: Claudio Necci (edustajat: S. Orlandi ja T. Martin, avocats)
      
         Muut osapuolet: Euroopan komissio, Euroopan parlamentti ja Euroopan unionin neuvosto
      
         Vaatimukset
      
      Valittaja vaatii unionin tuomioistuinta
      
                  —
               
               
                  kumoamaan unionin yleisen tuomioistuimen 25.3.2020 antaman määräyksen asiassa Necci v. komissio, T-129/19
               
            
                  —
               
               
                  palauttamaan asian unionin yleiseen tuomioistuimeen asian ratkaisemiseksi uudelleen
               
            
                  —
               
               
                  päättämään oikeudenkäyntikuluista myöhemmin
               
            
         Oikeudelliset perusteet ja pääasialliset perustelut
      
      Valittaja vaatii kumoamaan asiassa T-129/19 25.3.2020 annetun määräyksen, jolla unionin yleinen tuomioistuin jätti tutkimatta hänen kumoamiskanteensa ja velvoitti hänet maksamaan oikeudenkäyntikulut.
      Kantaja vetoaa kolmeen kanneperusteeseen:
      Ensimmäinen kanneperuste, joka perustuu oikeusriidan kohteen huomioon ottamiseen vääristyneellä tavalla siltä osin kuin unionin yleinen tuomioistuin katsoi, että 18.7.2011 annettu päätös oli valittajalle vastainen.
      Toinen kanneperuste, joka perustuu valittajan tehokasta oikeussuojaa koskevan oikeuden loukkaamiseen, koska jos hänen kannettaan ei oteta tutkittavaksi, valittajalla ei ole käytössään mitään muutoksenhakukeinoa sen seikan riitauttamiseksi, että hän ei nauti minkäänlaista sosiaaliturvaa, vaikka on työskennellyt koko elämänsä.
      Kolmas kanneperuste, joka perustuu yhden lainsäädännön soveltamisen periaatteen loukkaamiseen, koska unionin yleinen tuomioistuin katsoi, että koko sosiaaliturvan menettäminen Italiassa siirron seurauksena ”johtuu kyseessä olevan kansallisen lainsäädännön omista oikeussäännöistä eikä sillä ole vaikutusta hänen asemaansa suhteessa yhteiseen sairausvakuutusjärjestelmään (RCAM)”.